paragraph_text: Anggun je prva indonežanska pjevačica s uspjehom na međunarodnoj glazbenoj sceni. Ukupno je prodala oko 10 milijuna albuma u Indoneziji i na međunarodnoj sceni.<ref>http://simplementanggun.free.fr/Presse/TV%20hebdo%20Le%20lorrain/Tv%20Hebdo004.jpg Preuzeto 30. studenoga 2020. Anggun je azijska umjetnica s najvećom prodajom albuma izvan Azije. Njeni albumi osvojili su zlatne i platinske nagrade u nekoliko europskih zemalja. Prva je indonezijska umjetnica, koja se pojavila na europskim i američkim glazbenim ljestvicama. Za svoja postignuća primila je niz priznanja, uključujući "Chevalier des Arts et Lettres" od Vlade Francuske, Svjetsku glazbenu nagradu za najprodavanijeg svjetskog umjetnika iz Indonezije i Nagradu azijske televizije za izuzetan doprinos izvedbi azijske televizije. Također je postala prva Indonežanka, koju je muzej voštanih figura Madame Tussauds ovjekovječio u vosku. Osim svoje glazbene karijere, Anggun je dva puta imenovana za globalnu ambasadoricu Ujedinjenih naroda, prvo za Međunarodnu godinu mikrokredita 2005., a zatim za Organizaciju za hranu i poljoprivredu (FAO) od 2009. nadalje.